Svet obleteli bizarné zábery: KURIÉR doručuje balík uprostred veľkej RUKOJEMNÍCKEJ drámy
Ozbrojený podozrivý, ulica plná policajných áut, chaos. Kuriéra ani to neodradilo od toho, aby doslova s nasadením vlastného života, úspešne doručil balík.
Svet obleteli bizarné zábery: KURIÉR doručuje balík uprostred veľkej RUKOJEMNÍCKEJ drámy
Ozbrojený podozrivý, ulica plná policajných áut, chaos. Kuriéra ani to neodradilo od toho, aby doslova s nasadením vlastného života, úspešne doručil balík.
V americkom meste Cary v Severnej Karolíne prebiehala policajná akcia. Ako informoval server ABC11, ozbrojený podozrivý sa zabarikádoval v apartmáne, kde držal svojho jedenásťročného syna ako rukojemníka. Akcia trvala takmer celých 24 hodín.
FOTO: Z basy utiekla pomocou zubnej KEFKY dvojica väzňov. Dolapili ich v palacinkárni!
Hviezdou kuriér
Neskôr sa z nej objavilo na internete video, ktoré sa okamžite začalo šíriť rýchlosťou svetla. Jeho hlavnou hviezdou však nie sú špeciálne policajné jednotky a ani podozrivý, ale kuriér Amazonu, ktorý kráča s balíkom pomedzi policajné auta a muži zákona na neho neveriacky pozerajú.
Kuriéra, ktorý sa zjavne rozhodol doručiť balík bezohľadu na okolnosti, až neskôr pri vstupe na strážený pozemok zastaví jeden z členov policajného tímu a balík od neho prevezme. Na konci videa kuriér spokojne odchádza.
Podľa amerických médií pravdepodobne bol príjemca balíka nútený zostať v byte počas prebiehajúcej policajnej akcie.
Článok pokračuje pod videom.
Odvaha či hlúposť?
"Keď ide o biznis, nič vám nemôže stať v ceste," znie titulok k videu, ktoré sa najprv objavilo na TikToku a neskôr sa roznieslo aj po ďalších platformách. V rámci pôvodného zdroja má už takmer 7 miliónov zhliadnutí.
Väčšina komentujúcich obdivuje, ako sa kuriér v tejto nebezpečnej situácii nenechal odradiť, aby balík úspešne doručil. "Milióny svedkov, že bol balík doručený," píše jeden z komentujúcich narážajúc na obrovské množstvo zhliadnutí videa.
Vážnosť samotnej akcie však podčiarkuje jej smutný záver. Podozrivý si siahol na život a 11-ročnému chlapcovi ošetrili strelné poranenie. Objavili sa tak aj názory, podľa ktorých to nebol rozumný počin kuriéra.
Titulné foto: ilustračné / printscreen
Mohlo by vás zaujímať:
- NAKA obvinila jednu osobu z vraždy Daniela Tupého: Ide o známeho advokáta!
- FOTO: Z basy utiekla pomocou zubnej KEFKY dvojica väzňov. Dolapili ich v palacinkárni!
- Milan Ondrík sa kvôli úlohe STRETOL s Černákom: Navnímal som jeho intonáciu a gestá, FOTO
- Podali si ho na ZÁCHODE! Rapera z USA, ktorý odštartoval kariéru na Slovensku, zmlátili
- Policajti riešili KURIÓZNY prípad: Zachránili zranenú gravidnú vlčicu, FOTO